
                 רשות המסים בישראל, שירות עיבודים ממוחשבים – שע"ם
מכרז 11-2015
ניהול פלטים
1. רשות המסים בישראל, שירות עיבודים ממוחשבים – שע"ם (להלן: "רשות המסים") מפרסמת בזאת מכרז למערכת ניהול פלטים. 

2. תקופת ההתקשרות הינה למשך שנה ולרשות המסים שמורה הזכות להאריך את תקופת ההתקשרות בתשע שנים נוספות החל מתום תקופת האחריות, עד שנה בכל פעם, וזאת בכפוף לחוק חובת המכרזים תשנ"ב - 1992, התקנות על פיו והוראות תקנון כספים ומשק המתפרסמות על ידי החשב הכללי במשרד האוצר.
3. רשות המסים אינה מתחייבת לבחור את ההצעה הזולה ביותר, או כל הצעה שהיא, והיא רשאית לבטל את המכרז כולו או חלקו, או לדחותו מסיבות תקציביות, ארגוניות או מכל סיבה אחרת לפי שיקול דעתה הבלעדי. הרשות שומרת על זכותה לבקש הבהרות מהמציעים. הרשות לא תתחשב בכל הצעה שהיא בלתי סבירה או חסרה או שאינה עונה על דרישות הסף במכרז. הרשות שומרת על זכותה לבחור כשיר ראשון וכשיר שני. 

4. תנאים מוקדמים להשתתפות במכרז (תנאי סף):
1. המציע הוא בעל ניסיון מוכח בהקמה ובהטמעה של מערכת ניהול פלטים המבוססת על המוצר המוצע אצל לכל הפחות שלושה ארגונים בארץ כאשר לפחות אצל אחד מהם היא מפיקה במהלך אחד 100,000 תוצרי פלט.
2. הפתרון המוצע פועל היום בארץ לפחות אצל לקוח אחד המפיק במהלך אחד לפחות 100,000 תוצרי פלט המיוצאים לבית דפוס.
3. המציע הינו בעל אישור תקף מאת פקיד שומה או רואה חשבון או יועץ מס מייצג (כהגדרתו בחוק הסדרת העיסוק בייצוג על ידי יועצי מס, התשס"ה -2005), בדבר ניהול ספרי חשבונות ורשומות על פי פקודת מס הכנסה וחוק מס ערך מוסף, בהתאם לחוק עסקאות גופים ציבוריים, התשל"ו – 1976.
5. על המציע לצרף להצעתו את המסמכים הבאים כתנאי להשתתפותו במכרז:
4. מלוא האישורים והתצהירים הנדרשים לפי חוק עסקאות גופים ציבוריים התשל"ו 1976.
5. אישור עדכני על רישום במרשם המתנהל עפ"י כל דין לגבי תאגידים מסוגו של המציע ואישור עו"ד או רו"ח. 
6. צילום שובר התשלום לרכישת מסמכי המכרז.
7. ערבות בנקאית או ערבות של חברת ביטוח ישראלית על סך 10,000 ₪ (עשרת אלפים שקלים חדשים). הערבות תהיה בתוקף מ-31.8.2015 עד 29.2.2016.

6. על המציע לעמוד בכל תנאי הסף הנוספים הרשומים במסמכי המכרז ובמלוא הדרישות המנוסחות בו ולצרף להצעתו את כל המסמכים/אישורים הנוספים הנדרשים.

7. מסמכי המכרז יימסרו למציע כנגד הצגת העתק משובר תשלום ע"ס 300 ₪ שהופקד (ובכל מקרה לא יוחזר) לחשבון בנק הדואר של המזמין, חשבון מס' 250299 סניף 001 בנק הדואר ירושלים, בצירוף נספחים 0.3.2ב2 – פרטי רוכש מכרז ו-0.3.2ב3 – הצהרה על שמירת סודיות מסמכי המכרז כשהם מלאים וחתומים. 
8. מסמכי המכרז המלאים ימסרו למציע כנגד הצגת אישור התשלום האמור, לא יאוחר ממועד כנס המציעים,  במשרדי רשות המסים בישראל – שע"ם, רח' פועלי צדק 4 תלפיות, ירושלים קומה 3 חדר 324 בימים א' - ה' בין השעות 09:00 - 15:00 אצל גב' זהבה ביבי טל' 02-5688301.
9. כנס המציעים יתקיים במשרדי שע"ם בירושלים ביום 13.7.2015 שעה 14:00 בחדר הישיבות בקומה 3. ההשתתפות בכנס המציעים מותנית ברכישת מסמכי המכרז והיא תנאי להגשת הצעה למכרז.
10. רוכש המכרז רשאי להעביר בכתב שאלות עד ליום 20.7.2015 שעה 14:00 באמצעות דוא"ל לכתובת המייל של איש הקשר כרשום במסמכי המכרז. שאלות שתגענה לאחר תאריך זה, או שתופנינה שלא בדרך זו לא תיענינה. כל השאלות ותשובות עורך המכרז עליהן יופצו במרוכז לכל רוכשי המכרז. 

11. את ההצעה יש להגיש עד 31.8.2015 שעה 14:00 ולהפקידה בתיבת המכרזים הנמצאת ברשות המסים בישראל – שע"ם רח' פועלי צדק 4, תלפיות ירושלים.

12. הזוכה במכרז יידרש לחתום על הסכם במתכונת ההסכם המצורף למסמכי המכרז.

13. ניתן לעיין במסמכי המכרז באתר האינטרנט של רשות המסים בכתובת:taxes.gov.il  תחת הכותרת מכרזים - מכרז 11-2015 ניהול פלטים.

14. הוראות חוברת המכרז גוברות על מודעה זו.
